Fiat Topolino

Fiat 500 «Topolino» (1936–55) var en småbil fra italienske Fiat. "Topolino" er italiensk for Mikke Mus som ble lansert av Walt Disney i 1935.

500A (1936–48) var en to-seter uten bagasjeluke. Motoren var 569 ccm 4-sylindret og vannavkjølt med effekt på 13 hk. Kunne fås som cabriolet med nedrullbart tøytak.

500B (1948–49) fikk ny 16 hk motor og stasjonsvognen Giardinetta delvis bygd i treverk og med baksete.  Det var i en slik at den thailandske kong Bhumibol Adulyadej ble halvt blind i en trafikkulykke i 1948.Gunnar Filseth, En kongelig arbeidshest i Aftenposten den 30. januar 1988.

500C (1949–55) fikk bakluke.  Fra 1952 het stasjonsvognen Belvedere.   Den var i 1953 priset til 9 300 kr og  11 400 kr (stasjonsvogn), og brukte 0,53 l/mil på hard landeveiskjøring."Finn", Ukens bil: Fiat 500C i VG den 6. august 1953. En hvit 500C ble brukt i «Romeo og Julie» ved Det Norske Teatret.Knut Moberg, Drømmebilen uten å betale dyrt i Dagbladet den 29. oktober 1997.

Den ble også laget i Frankrike som Simca 5 og 6.Stein Inge Stølen, Simca for nybegynnere, del 1  den 13. oktober 2014 Topolino ble solgt i over 500 000 eksemplarer. Den ble i 1955 etterfulgt av småbilen Fiat 500 og (fra 1957) Fiat 600.

 Referanser 

Topolino
Kategori:Bilmodeller introdusert i 1936